b'\n_START_ARTICLE_\nEuropam\xc3\xa6rke\n_START_PARAGRAPH_\nEuropam\xc3\xa6rker er blevet udstedt hvert \xc3\xa5r siden 1956. F\xc3\xb8rste s\xc3\xa6t repr\xc3\xa6senterede de stiftende seks medlemmer af Europ\xc3\xa6iske Kul- og St\xc3\xa5lf\xc3\xa6llesskab (EKSF), og derefter European Conference of Postal and Telecommunications Administrations (CEPT) i 1959 (f\xc3\xb8rste frim\xc3\xa6rker udgivet i 1960) og PostEurop siden 1993._NEWLINE_I 1956 blev i alt 13 frim\xc3\xa6rker fra seks forskellige lande udstedt med et f\xc3\xa6lles design. Det gennemg\xc3\xa5ende tema "fred og velf\xc3\xa6rd" gennem landbrug og industri benyttedes i 1957. Det f\xc3\xa6lles design genopstod i 1958 og fortsatte indtil 1973. Fra 1974 afspejlede frim\xc3\xa6rkernes design et f\xc3\xa6lles tema. Id\xc3\xa9en om et f\xc3\xa6lles design erstattedes af et f\xc3\xa6lles tema i 1984, hvilket var CEPT\'s 25-\xc3\xa5rs jubil\xc3\xa6um og viser en symbolsk bro, som siges at repr\xc3\xa6sentere "forbindelser, udveksling og kommunikation"._NEWLINE_Med opdelingen af postv\xc3\xa6sener og teleudbydere i de fleste europ\xc3\xa6iske lande, er CEPT ikke l\xc3\xa6ngere ansvarlig for europam\xc3\xa6rkets udvikling, men postv\xc3\xa6senerne under ledelse af PostEurop forts\xc3\xa6tter europam\xc3\xa6rkets traditioner. Fra 1993 indg\xc3\xa5r "Europa" i alle europam\xc3\xa6rkers design i lille gengivelse. For det nye \xc3\xa5rtusinde i 2000 erstattedes det f\xc3\xa6lles design endnu engang af et f\xc3\xa6lles tema. Europam\xc3\xa6rkets design for 2000 viser klart en kolonne best\xc3\xa5ende af seks stjerner, der repr\xc3\xa6senterer de oprindelige seks medlemmer af EKSF.'